شه‌فه‌ق نيوز/ پرووسه‌ى سزانن باره‌گايه‌يل حزب و هيزه‌يل سياسى له‌ شار سه‌ماوه‌ پايته‌خت ناوچه‌يى پاريزگاى موسه‌نا وه‌رده‌وامه‌و خوه‌ينيشانده‌ره‌يل تويڕه‌ نويسينگه‌ى كۆمسيۆن باڵاى سه‌روه‌خوه‌ى هه‌ڵوژاردنه‌يل و" ره‌وت خاسسازى" له‌ شاره‌ سه‌ماوه‌ سزانن جوور ئه‌وه‌گ شايه‌تحاڵه‌يل و سه‌رچه‌وه‌يل ره‌سانن ئاماژه‌ وه‌پى كردن.
جيا له‌وه‌يش هيزه‌يل ئه‌منى له‌ شار به‌سره‌يش تويه‌نستن خوه‌ينيشانده‌ره‌يل وه‌ غاز ئه‌سرڕشن  بچويچنن له‌وه‌ختيگ ك هه‌وڵ ئه‌وه‌ ديان بچنه‌ ناو باڵه‌خانه‌ى پاريزگا.
جى باسه‌، زويتريش كه‌سه‌يليگ نه‌ناسرياێ ئاگر له‌ باڵه‌خانه‌ى حكومه‌ت ناوچه‌يى پاريزگاى زيقار وه‌ردان له‌ باشوور عراق دوياى ئه‌وه‌گ ده‌يان كه‌س چينه‌سه‌ ناو  باڵه‌خانه‌گه‌.
